ગુજરાત કોંગ્રેસના નવા સંગઠનનું માળખું આજે જાહેર થઈ શકે છે. લાંબા સમયથી કોંગ્રેસના કાર્યકર્તાઓ જેની રાહ જોઈ રહ્યા હતા તે પક્ષની નવી ટીમ હવે નક્કી થઈ ચૂંકી છે. સંભવત: આજે કોંગ્રેસના પૂર્વ પ્રદેશ પ્રભારી અશોક ગેહલોત દ્વારા નવા માળખાની જાહેરાત કરવામાં આવે તેવી શક્યતા છે. કોંગ્રેસના નવા સંગઠનના ઉપપ્રમુખ અને મહામંત્રી તરીકે અનુભવી અને યુવા નેતાઓનો સમાવેશ કરવામાં આવે તેવી સંભાવના છે. આ ઉપરાંત સંગઠનના મંત્રી તરીકે નવા ચહેરાને સ્થાન આપવામાં આવે તેવી શક્યતા છે. સંગઠનની નવી ટીમ જાહેર થયાના ગણતરીના દિવસોમાં પક્ષના સંગઠનની એક બેઠક મળશે. આ બેઠકમાં પ્રમુખ, મહામંત્રી અને બે મંત્રીની એક ટીમ બનાવવામાં આવશે અને આ 4 લોકોની ટીમને લોકસભા બેઠકની જવાબદારી આપવામાં આવી શકે છે.